CELEX: 62008TN0095
Language: el
Date: 2008-02-22 00:00:00
Title: Υπόθεση T-95/08: Προσφυγή της 22ας Φεβρουαρίου 2008 — Ιταλία κατά Επιτροπής

12.4.2008   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 92/44
            
         Προσφυγή της 22ας Φεβρουαρίου 2008 — Ιταλία κατά Επιτροπής
   (Υπόθεση T-95/08)
   (2008/C 92/87)
   Γλώσσα διαδικασίας: η ιταλική
   Διάδικοι
   
      Προσφεύγουσα: Ιταλική Δημοκρατία (εκπρόσωπος: G. Aiello, avvocato dello Stato)
   
      Καθής: Επιτροπή των Ευρωπαϊκών Κοινοτήτων
   Αιτήματα της προσφεύγουσας
   Η προσφεύγουσα ζητεί από το Πρωτοδικείο:
   
               —
            
            
               να ακυρώσει την απόφαση της Επιτροπής Ε (2007) 6514 της 20ής Δεκεμβρίου 2007, η οποία κοινοποιήθηκε στις 21 Δεκεμβρίου 2007, καθ' ό μέρος αποκλείει από την κοινοτική χρηματοδότηση και επιβαρύνει με τις επακόλουθες οικονομικές συνέπειες τον προϋπολογισμό της Ιταλικής Δημοκρατίας στο πλαίσιο της εκκαθαρίσεως των χρηματοδοτούμενων από το Ευρωπαϊκό Γεωργικό Ταμείο Προσανατολισμού και Εγγυήσεων, Τμήμα Εγγυήσεων, δαπανών,
            
         
               —
            
            
               να καταδικάσει την καθής στα δικαστικά έξοδα.
            
         Λόγοι ακυρώσεως και κύρια επιχειρήματα
   Η Ιταλική Κυβέρνηση βάλλει κατά της αποφάσεως της Επιτροπής Ε(2007) 6514, της 20ής Δεκεμβρίου 2007, καθ' ό μέρος αποκλείει από την κοινοτική χρηματοδότηση και επιβαρύνει με τις επακόλουθες οικονομικές συνέπειες τον προϋπολογισμό της Ιταλικής Δημοκρατίας στο πλαίσιο της εκκαθαρίσεως των χρηματοδοτούμενων από το Ευρωπαϊκό Γεωργικό Ταμείο Προσανατολισμού και Εγγυήσεων, Τμήμα Εγγυήσεων, δαπανών.
   Προς στήριξη των ισχυρισμών της, η προσφεύγουσα επικαλείται:
   
               —
            
            
               όσον αφορά την ενίσχυση στον τομέα των μεταποιημένων προϊόντων με βάση τα οπωροκηπευτικά, παράβαση του άρθρου 30, παράγραφος 1, του κανονισμού (ΕΚ) 1535/2003 της Επιτροπής, της 29ης Αυγούστου 2003, με αντικείμενο τις λεπτομέρειες εφαρμογής του κανονισμού (ΕΚ) 2201/96 του Συμβουλίου όσον αφορά το καθεστώς ενισχύσεως στον τομέα των μεταποιημένων προϊόντων με βάση τα οπωροκηπευτικά (EE L 218 της 30.8.2003, σ. 14).
            
         
               —
            
            
               όσον αφορά την αγορά βοοειδών ηλικίας άνω των τριάντα μηνών με προορισμό τη σφαγή τους, παράβαση του άρθρου 5, παράγραφος 5, του κανονισμού (ΕΚ) 2777/2000 της Επιτροπής, της 18ης Δεκεμβρίου 2000, περί θεσπίσεως εξαιρετικών μέτρων στηρίξεως για την αγορά βοείου κρέατος (EE L 321 της 19.12.2000, σ. 47), καθώς και του άρθρου 4 της αποφάσεως 97/735/ΕΚ, της Επιτροπής, της 21ης Οκτωβρίου 1997, σχετικά με ορισμένα μέτρα προστασίας όσον αφορά το εμπόριο ορισμένων κατηγοριών ζωικών αποβλήτων θηλαστικών (EE L 294 της 28.10.1997, σ. 7).
            
         
               —
            
            
               όσον αφορά το καθεστώς πριμοδοτήσεως του καπνού, παράβαση του άρθρου 9, παράγραφος 3, του κανονισμού (ΕΟΚ) 2075/92 του Συμβουλίου, της 30ής Ιουνίου 1992, για την κοινή οργάνωση αγοράς του ακατέργαστου καπνού (EE L 215 της 30.7.1992, σ. 70), καθώς και των άρθρων 11 και 12 του κανονισμού (ΕΚ) 2848/98 της Επιτροπής, της 22ας Δεκεμβρίου 1998, για τις λεπτομέρειες εφαρμογής του κανονισμού (ΕΟΚ) 2075/92 (EE L 358 της 11.12.1998, σ. 17).